ลักษณะร้าน + บรรยากาศ 
ร้าน เปียอู๋โภชนา เป็นร้านขายอาหารที่เปิดอยู่ริมบึงของร้าน และเป็นร้านที่ได้รับความนิยมสูงมาก เพราะที่ร้านนี้มีเมนูอาหารที่หลากหลายและราคาไม่แรงจนเกินไป
บรรยากาศร้านนั้นจะเป็นแบบสวนหย่อมๆริมน้ำ จัดแบบเรียบง่าย มีแสงสว่างแบบกลางๆ มีลมพัดเข้ามาแบบอ่อนๆ แต่ผมไปกินตอนหัวค่ำ ขอบอกเลยว่ายุงร้านนี้กัดเจ็บมากๆเลยทีเดียว

ที่ตั้งร้าน
ร้านจะตั้งอยู่ริมถนนบางนา ฝั่งขาเข้าบางนา ราวๆ กม.ที่ 7-8

เมนูเด่นและราคาโดยประมาณ
เมนูของร้านก็จะเป็นเมนูอาหารไทยเหมือนร้านอาหารทั่วๆไปและมีเมนูอาหารแบบบ้านๆมาให้เลือกกินด้วย
ราคากับข้าวส่วนใหญ่ก็จะอยู่ที่ราวๆ 80-120 บาท

รสชาติอาหาร
วันนี้ผมได้ลองชิมเมนูใหม่ๆ 3 เมนู (แบบที่ไม่เคยสั่งกินที่ร้านมาก่อน)
จานแรกเป็น เป็ดพะโล้ กินแล้วเนื้อเป็ดของร้านมีความแน่นอร่อยดี กินแล้วได้รสชาติเป็ดเน้นๆ ไม่เหม็นคาวและน้ำราดเป็ดก็มีรสชาติหวานกลางๆ เข้าก็ตัวเนื้อเป็ดได้ดี
จานที่สองเป็นทอดมันปลากราย กินแล้วเฉยๆครับจานนั้น เป็นทอดมันปลากรายที่ได้มาแบบร้อนๆ กัดแล้วจะได้รสหวานของปลากรายเน้นๆอร่อยดี แต่โดยรวมๆแล้วไม่ต่างจากที่หากินได้ข้างทางมากนัก
และจานสุดท้ายเป็นปลาสลิดทอดกรอบ ที่หั่นมาเป็นชิ้นๆและทอดจนกรอบทุกส่วน กินแล้วได้รสชาติเค็มๆกรอบๆอร่อยดี กินได้ทุกส่วนทั้งก้างและเนื้อ เป็นจานเด็ดของผมในมื้อนี้เลยครับ

สรุปโดยรวม (เต็ม 10)
ให้ 8 คะแนนครับ เพราะ รสชาติอาหารโดยรวมๆแล้ว OK ราคาไม่แพง แต่ยุงเยอะมากๆ *-*

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  13 / 9 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
